ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କେଶବାନନ୍ଦ ଭାରତୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
• ଗୋଷ୍ଠୀସେବା କ୍ଷେତ୍ରରେ ତାଙ୍କର ଉଲ୍ଲେଖନୀୟ ଅବଦାନକୁ ସ୍ମରଣ କଲେ ଶ୍ରୀ ମୋଦୀ
କେଶବାନନ୍ଦ ଭାରତୀଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଦୁଃଖ ପ୍ରକାଶ କରିଛନ୍ତି । ସେ କହିଛନ୍ତି ଯେ ‘ଗୋଷ୍ଠୀ ସେବା ଏବଂ ଦଳିତ ତଥା ଅବହେଳିତଙ୍କୁ ସଶକ୍ତ କରିବା କ୍ଷେତ୍ରରେ ତାଙ୍କର ମହନୀୟ ଅବଦାନ ପାଇଁ ଆମେ ସର୍ବଦା ପୂଜ୍ୟ କେଶବାନନ୍ଦ ଭାରତୀ ଜୀଙ୍କୁ ମନେ ରଖିବା । ସେ ଭାରତର ସମୃଦ୍ଧ ସଂସ୍କୃତି ଓ ଆମର ମହାନ୍ ସମ୍ବିଧାନ ପ୍ରତି ଗଭୀରଭାବେ ଅନୁରକ୍ତ ଥିଲେ । ପିଢି ପରେ ପିଢି ଲୋକଙ୍କ ପାଇଁ ସେ ପ୍ରେରଣାର ଉତ୍ସ ହୋଇ ରହିବେ । ଓଁ ଶାନ୍ତି ।’
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫ୍ରାନ୍ସ ପ୍ରଧାନମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୩ ଜୁଲାଇ ୨୦୨୩ ରେ ଫ୍ରାନ୍ସର ପ୍ରଧାନମନ୍ତ୍ରୀ ମାନ୍ୟବର ଶ୍ରୀମତୀ ଏଲିଜାବେଥ ବୋର୍ନଙ୍କୁ ସାକ୍ଷାତ କରିଛନ୍ତି ।
ଦୁଇ ନେତା ଅର୍ଥନୈତିକ ଏବଂ ବାଣିଜ୍ୟ, ଶକ୍ତି, ପରିବେଶ, ଶିକ୍ଷା, ପରିବହନ, ରେଳବାଇ, ଡିଜିଟାଲ ଭିତ୍ତିଭୂମି, ମ୍ୟୁଜିଓଲୋଜି ଏବଂ ଜନସମ୍ପର୍କ ଭଳି ବିଭିନ୍ନ କ୍ଷେତ୍ରରେ ସହଯୋଗକୁ ଆଗକୁ ବଢାଇବାକୁ ଆଲୋଚନା କରିଥିଲେ ।
ଭାରତ ଏବଂ ଫ୍ରାନ୍ସ ମଧ୍ୟରେ ବହୁମୁଖୀ ସହଯୋଗକୁ ଆହୁରି ଗଭୀର କରିବାକୁ ଉଭୟ ପକ୍ଷ ସେମାନଙ୍କର ଇଚ୍ଛାକୁ ଦୋହରାଇଛନ୍ତି ।
HS
(
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
ଅସୀମିତ ଦେୟତା ପାଇଁ ତୃତୀୟ ପକ୍ଷ ବୀମା ନିମନ୍ତେ ମୂଳ ପ୍ରିମିୟମ୍ ସଂକ୍ରାନ୍ତରେ ବିଜ୍ଞପ୍ତି ଜାରି
ଭାରତୀୟ ବୀମା ନିୟାମକ ଓ ବିକାଶ ପ୍ରାଧିକରଣର ପରାମର୍ଶ କ୍ରମେ କେନ୍ଦ୍ର ସଡକ ପରିବହନ ଏବଂ ରାଜପଥ ମନ୍ତ୍ରଣାଳୟ ପକ୍ଷରୁ ମୋଟର ଯାନ  ନିୟମାବଳୀ, ୨୦୨୨ର ବିଜ୍ଞପ୍ତି ଜାରି କରାଯାଇଛି । ୨୫ ମେ ୨୦୨୨ରେ ଜାରି ବିଜ୍ଞପ୍ତି ଜରିଆରେ ପ୍ରକାଶିତ ଏହି ନିୟମାବଳୀ ୧ ଜୁନ୍, ୨୦୨୨ ଠାରୁ ଲାଗୁ ହେବ ।
କଥିତ ନିୟମାବଳୀ ଅଧୀନରେ ବିଭିନ୍ନ ବର୍ଗର ବାହନ ଗୁଡିକ ନିମନ୍ତେ ଅସୀମିତ ଦେୟତା ବାବଦକୁ ତୃତୀୟ ପକ୍ଷ ବୀମା ପାଇଁ ମୂଳ ପ୍ରିମିୟମର ବିଜ୍ଞପ୍ତି ଜାରି କରା ଯାଇଛି । ଉକ୍ତ ନିୟମ ଗୁଡିକର ପ୍ରିମିୟମ୍ରେ ନିମ୍ନଲିଖିତ ରିହାତି ପାଇଁ ମଧ୍ୟ ଅନୁମତି ରହିଛି –
1. ଶିକ୍ଷାନୁଷ୍ଠାନଗୁଡ଼ିକର ବସ୍ ପାଇଁ ୧୫% ର ରିହାତି ପ୍ରଦାନ କରାଯାଇଛି ।
2. ଭିଂଟେଜ୍ କାର୍ ରୂପରେ ପଞ୍ଜିକୃତ ଘରୋଇ କାର୍ ପ୍ରିମିୟମ୍ରେ ୫୦%ର ରିହାତି ପାଇଁ ଅନୁମତି ଦିଆଯାଇଛି ।
3. ଇଲେକ୍ଟ୍ରିକ୍ ଏବଂ ହାଇବ୍ରିଡ୍ ଇଲେକ୍ଟ୍ରିକ୍ ଗାଡ଼ି ପାଇଁ ପ୍ରମିୟମ୍ ଉପରେ ଯଥାକ୍ରମେ ୧୫% ଏବଂ ୭.୫%ର ରିହାତିକୁ ଅନୁମତି ପ୍ରଦାନ କରା ଯାଇଛି ।
ଗେଜେଟ୍ ବିଜ୍ଞପ୍ତି ଦେଖିବା ପାଇଁ ଏଠାରେ କ୍ଲିକ୍ କରନ୍ତୁ ।
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
ଭୁବନେଶ୍ୱର ସମେତ ଦେଶର ୨୫ଟି ବିମାନ ବନ୍ଦରକୁ ୨୦୨୨ ରୁ ୨୦୨୫ ମଧ୍ୟରେ ଲିଜ୍ ସୂତ୍ରରେ ଦେବା ପାଇଁ ନିର୍ଦ୍ଧାରିତ କରିଛନ୍ତି ଭାରତୀୟ ବିମାନବନ୍ଦର ପ୍ରାଧିକରଣ
ନ୍ୟାସନାଲ ମନିଟାଇଜେସନ୍ ପାଇପଲାଇନ  ଅନୁଯାୟୀ, ଭାରତୀୟ ବିମାନ ବନ୍ଦର ପ୍ରାଧିକରଣ  ୨୫ଟି ବିମାନ ବନ୍ଦର, ଯଥା - ଭୁବନେଶ୍ୱର, ବାରଣାସୀ, ଅମୃତସର, ତ୍ରିଚି, ଇନ୍ଦୋର, ରାୟପୁର, କାଲିକଟ, କୋଏମ୍ବାଟୁର, ନାଗପୁର, ପାଟନା, ମଦୁରାଇ, ସୁରଟ, ରାଂଚିି, ଯୋଧପୁର, ଚେନ୍ନାଇ, ବିଜୟୱାଡା , ଭଦୋଦରା, ଭୋପାଳ, ତିରୁପତି, ହୁବଳି, ଇମ୍ଫାଲ, ଅଗରତାଲା, ଉଦୟପୁର, ଡେରାଡୁନ୍ ଏବଂ ରାଜମହେନ୍ଦ୍ରି ବିମାନ ବନ୍ଦରକୁ ୨୦୨୨ ରୁ ୨୦୨୫ ମଧ୍ୟରେ ଲିଜ୍ ଆକାରରେ ଦେବା ପାଇଁ ନିର୍ଦ୍ଧାରିତ କରିଛନ୍ତି ।
କାର୍ଯ୍ୟ, ପରିଚାଳନା ଏବଂ ବିକାଶ ପାଇଁ ଏଏଆଇ ଏହାର ଆଠଟି ବିମାନବନ୍ଦରକୁ ସରକାରୀ ଘରୋଇ ଭାଗୀଦାରୀତା  ଆଧାରରେ ଦୀର୍ଘକାଳୀନ ଭିତ୍ତିରେ ଲିଜ୍ ଆକାରରେ ଦେଇସାରିଛି । ରିହାତି ପାଉଥିବା ବିମାନ ବନ୍ଦର ସହିତ ବିମାନ ବନ୍ଦର ଗୁଡିକର ବିବରଣୀ ସମ୍ପର୍କରେ ନିମ୍ନରେ ପ୍ରଦାନ କରାଯାଇଛି :
 ଇନ୍ଦିରା ଗାନ୍ଧୀ ଅନ୍ତର୍ଜାତୀୟ ବିମାନବନ୍ଦର, ଦିଲ୍ଲୀ - ମେସର୍ସ ଦିଲ୍ଲୀ ଆନ୍ତର୍ଜାତୀୟ ବିମାନ ବନ୍ଦର ଲିମିଟେଡ୍ 
 ଛତ୍ରପତି ଶିବାଜୀ ମହାରାଜ ଅନ୍ତର୍ଜାତୀୟ ବିମାନ ବନ୍ଦର, ମୁମ୍ବାଇ - ମେସର୍ସ ମୁମ୍ବାଇ ଅନ୍ତର୍ଜାତୀୟ ବିମାନ ବନ୍ଦର ଲିମିଟେଡ୍ 
 ଚୌଧୁରୀ ଚରଣ ସିଂହ ଅନ୍ତର୍ଜାତୀୟ ବିମାନ ବନ୍ଦର, ଲକ୍ଷ୍ନୌ - ମେସର୍ସ ଲକ୍ଷ୍ନୌ ଅନ୍ତର୍ଜାତୀୟ ବିମାନ ବନ୍ଦର ଲିମିଟେଡ୍ 
 ସର୍ଦ୍ଦାର ବଲ୍ଲଭଭାଇ ପଟେଲ ଅନ୍ତର୍ଜାତୀୟ ବିମାନ ବନ୍ଦର, ଅହମ୍ମଦାବାଦ - ମେସର୍ସ ଅହମ୍ମଦାବାଦ ଅନ୍ତର୍ଜାତୀୟ ବିମାନ ବନ୍ଦର ଲିମିଟେଡ୍ 
 ମାଙ୍ଗାଲୁରୁ ଅନ୍ତର୍ଜାତୀୟ ବିମାନ ବନ୍ଦର - ମେସର୍ସ ମାଙ୍ଗାଲୁରୁ ଅନ୍ତର୍ଜାତୀୟ ବିମାନ ବନ୍ଦର ଲିମିଟେଡ୍ 
 ଜୟପୁର ଅନ୍ତର୍ଜାତୀୟ ବିମାନ ବନ୍ଦର - ମେସର୍ସ ଜୟପୁର ଅନ୍ତର୍ଜାତୀୟ ବିମାନ ବନ୍ଦର ଲିମିଟେଡ୍ 
 ଲୋକପ୍ରିୟ ଗୋପୀନାଥ ବରଦୋଲାଇ ଅନ୍ତର୍ଜାତୀୟ ବିମାନ ବନ୍ଦର, ଗୌହାଟୀ - ମେସର୍ସ ଗୌହାଟୀ ଅନ୍ତର୍ଜାତୀୟ ବିମାନ ବନ୍ଦର ଲିମିଟେଡ୍ 
 ଥିରୁବନ୍ତପୁରମ୍ ଅନ୍ତର୍ଜାତୀୟ ବିମାନ ବନ୍ଦର – ମେସର୍ସ ଟିଆର୍ବି - କେରଳ ଅନ୍ତର୍ଜାତୀୟ ବିମାନ ବନ୍ଦର ଲିମିଟେଡ୍ 
ବେସରକାରୀ କ୍ଷେତ୍ରର ଦକ୍ଷତା ଏବଂ ବିନିଯୋଗକୁ ବ୍ୟବହାର କରି ସେଗୁଡିକର ଉତ୍ତମ ପରିଚାଳନା ପାଇଁ ଏଏଆଇ ବିମାନ ବନ୍ଦର ଗୁଡିକୁ ଜନସାଧାରଣଙ୍କ ସ୍ୱାର୍ଥରେ ଲିଜ୍ ଆକାରରେ ଦିଆ ଯାଇଥାଏ । ଯାତ୍ରୀମାନେ ସରକାରୀ ଘରୋଇ ଭାଗୀଦାରୀ ଅନୁଯାୟୀ ଲିଜ୍ ଆକାରରେ ବିମାନ ବନ୍ଦରର ସଂଚାଳନ, ପରିଚାଳନା ଏବଂ ବିକାଶ କରୁଥିବା ଘରୋଇ ଭାଗୀଦାର ମାନଙ୍କ ଦ୍ୱାରା ନିର୍ମିତ ବିମାନ ବନ୍ଦରର ଭିତ୍ତିଭୂମି ସଂରଚନା ଏବଂ ସୁବିଧା ଗୁଡିକର ଅନ୍ତିମ ଲାଭାର୍ଥୀ ଅଟନ୍ତି । ବିମାନ ବନ୍ଦର ଗୁଡିକ ଅର୍ଥନୈତିକ କାର୍ଯ୍ୟକଳାପ ଗୁଡିକର କେନ୍ଦ୍ର ଭାବରେ ଉଭା ହୋଇଛି ଏବଂ ରାଜ୍ୟର ଅର୍ଥ ବ୍ୟବସ୍ଥା ଉପରେ ଏହାର ବହୁତ ପ୍ରଭାବ ରହିଛି । ଏଏଆଇ ଦ୍ୱାରା ଲିଜ୍ ଦିଆ ଯାଇଥିବା ବିମାନ ବନ୍ଦର ଗୁଡିକରୁ ପ୍ରାପ୍ତ ରାଜସ୍ୱ ମଧ୍ୟ ଦେଶର ବିମାନ ବନ୍ଦର ଭିତ୍ତିଭୂମି ବିକାଶରେ ଉପଯୋଗ ହୋଇଥାଏ ।
ଆଜି ରାଜ୍ୟସଭାରେ ଏକ ପ୍ରଶ୍ନର ଲିଖିତ ଉତ୍ତରରେ ବେସାମରିକ ବିମାନ ଚଳାଚଳ ରାଷ୍ଟ୍ର ମନ୍ତ୍ରୀ ଜେନେରାଲ୍  ଭି କେ ସିଂ  ଏହି ସୂଚନା ଦେଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ-ଲକ୍ସମବର୍ଗ ଭର୍ଚୁଆଲ ଦ୍ୱିପାକ୍ଷିକ ସମ୍ମିଳନୀ ଅବସରରେ ପ୍ରଧାନମନ୍ତ୍ରୀଙ୍କ ଉଦ୍ଘାଟନୀ ବକ୍ତବ୍ୟ
ମହାମହିମ, ନମସ୍କାର!
ସର୍ବପ୍ରଥମେ ମୁଁ କୋଭିଡ଼୍-19 ମହାମାରୀରେ ଲକ୍ସମବର୍ଗରେ ହୋଇଥିବା ଜନ ଜୀବନହାନୀ ପାଇଁ ମୋ ତରଫରୁ ଓ 130 କୋଟି ଭାରତବାସୀଙ୍କ ତରଫରୁ ସମ୍ବେଦନା ପ୍ରକଟ କରୁଛି । ଆଉ ଏହି କଠିନ ସମୟରେ ଆପଣମାନଙ୍କର କୁଶଳ ନେତୃତ୍ୱକୁ ମଧ୍ୟ ଅଭିନନ୍ଦନ ଜଣାଉଛି ।
ମହାମହିମ,
ଆଜିକାର ଆମର ଏହି ଭର୍ଚୁଆଲ ସମ୍ମିଳନୀ ମୋ ଦୃଷ୍ଟିରେ ବହୁତ ଗରୁତ୍ୱପୂର୍ଣ୍ଣ । ଆପଣ ଏବଂ ମୁଁ ବିଭିନ୍ନ ଆନ୍ତର୍ଜାତିକ ମଂଚରେ ପରସ୍ପରକୁ ସାକ୍ଷାତ କରୁଛେ, କିନ୍ତୁ ବିଗତ ଦୁଇ ଦଶକରେ ଭାରତ ଏବଂ ଲକ୍ସମବର୍ଗ ମଧ୍ୟରେ ଏହା ହେଉଛି ପ୍ରଥମ ଔପଚାରିକ ସମ୍ମିଳନୀ ।
ଆଜି ଯେତେବେଳେ ବିଶ୍ୱ କୋଭିଡ଼-19 ମହାମାରୀର ଆର୍ଥିକ ଏବଂ ସ୍ୱାସ୍ଥ୍ୟ ସମ୍ବନ୍ଧୀୟ ଆହ୍ୱାନ ସହିତ ଲଢ଼େଇ କରୁଛି, ଭାରତ- ଲକ୍ସମବର୍ଗର ଭାଗିଦାରୀ ଓ ସହଯୋଗ ଉଭୟ କ୍ଷେତ୍ରର ପୁନଃରୁଦ୍ଧାର ପାଇଁ ଉପଯୋଗୀ ହୋଇ ପାରିବ । ଗଣତନ୍ତ୍ର, ଦେଶର ଆଇନ ଏବଂ ସ୍ୱାଧୀନତା ଭଳି ସମାନ ଆଦର୍ଶ ଆମର ସମ୍ବନ୍ଧ ଏବଂ ପାରସ୍ପରିକ ସହଯୋଗକୁ ଦୃଢ଼ତା ପ୍ରଦାନ କରୁଛି । ଭାରତ ଏବଂ ଲକ୍ସମବର୍ଗ ମଧ୍ୟରେ ଆର୍ଥିକ ସହଯୋଗ ବୃଦ୍ଧି କରିବାର ବହୁତ ବଡ଼ ସାମର୍ଥ୍ୟ ରହିଛି ।
ଇସ୍ପାତ, ବୈଷୟିକଜ୍ଞାନ, ଡିଜିଟାଲ ଡୋମେନ ଭଳି କ୍ଷେତ୍ରରେ ଆମ ମଧ୍ୟରେ ଏବେ ମଧ୍ୟ ଉତ୍ତମ ସହଯୋଗ ରହିଛି- କିନ୍ତୁ ଏହାକୁ ଆହୁରି ଆଗକୁ ନେଇଯିବାର ଅପାର ସମ୍ଭାବନା ରହିଛି । ମୁଁ ଖୁସି ଯେ କିଛି ଦିନ ପୂର୍ବରୁ ଆମର ମହାକାଶ ସଂସ୍ଥା ଲକ୍ସମବର୍ଗର ଚାରୋଟି ଉପଗ୍ରହକୁ ଉତକ୍ଷେପଣ କରିଛନ୍ତି । ମହାକାଶ କ୍ଷେତ୍ରରେ ମଧ୍ୟ ଆମେ ପାରସ୍ପରିକ ଆଦାନ- ପ୍ରଦାନ ବୃଦ୍ଧି କରି ପାରିବା ।
ଆନ୍ତର୍ଜାତିକ ସୌରମେଂଟ - ଆଇଏସଏରେ ଲକ୍ସମବର୍ଗ ସାମିଲ ହେବାର ଘୋଷଣାକୁ ଆମେ ସ୍ୱାଗତ କରୁଛୁ । ବିପର୍ଯ୍ୟୟ ସ୍ଥିରତା ଭିତ୍ତିଭୂମି ସହଯୋଗରେ ଯୋଗଦାନ କରିବା ପାଇଁ ଆପଣଙ୍କୁ ଆମନ୍ତ୍ରିତ କରୁଛୁ ।
ଚଳିତ ବର୍ଷ ଅପ୍ରେଲ ମାସରେ ମହାମହିମ ଗ୍ରାଣ୍ଡ ଡ୍ୟୁକଙ୍କ ଭାରତ ଯାତ୍ରାକୁ କୋଭିଡ଼-19 କାରଣରୁ ସ୍ଥଗିତ କରିବାକୁ ପଡ଼ିଲା । ଆମେ ଶୀଘ୍ର ତାଙ୍କୁ ଭାରତରେ ସ୍ୱାଗତ କରିବା ପାଇଁ କାମନା କରୁଛୁ । ମୁଁ ଚାହିଁବି ଯେ ଆପଣ ମଧ୍ୟ ଶୀଘ୍ର ଭାରତ ଯାତ୍ରାରେ ଆସନ୍ତୁ ।
ମହାମହିମ,
ଏବେ ମୁଁ ଆପଣଙ୍କୁ ପ୍ରାରମ୍ଭିକ ବକ୍ତବ୍ୟ ପାଇଁ ଆମନ୍ତ୍ରିତ କରିବାକୁ ଚାହିଁବି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ପୀୟୁଷ ଗୋୟଲଙ୍କ ବାସଭବନରେ ଆୟୋଜିତ ଗଣେଶ ଚତୁର୍ଥୀ ସମାରୋହରେ ଭାଗ ନେଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କେନ୍ଦ୍ର ମନ୍ତ୍ରୀ ଶ୍ରୀ ପୀୟୁଷ ଗୋୟଲଙ୍କ ବାସଭବନରେ ଆୟୋଜିତ ଗଣେଶ ଚତୁର୍ଥୀ ସମାରୋହରେ ଭାଗ ନେଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି,
“ପବିତ୍ର ଗଣେଶ ଚତୁର୍ଥୀ ଅବସରରେ ସହକର୍ମୀ @PiyushGoyalଜୀଙ୍କ ବାସଭବନରେ ଆୟୋଜିତ କାର୍ଯ୍ୟକ୍ରମରେ ଯୋଗ ଦେଲି ।
ଭଗବାନ ଶ୍ରୀ ଗଣେଶଙ୍କ ଆଶୀର୍ବାଦ ସବୁବେଳେ ଆମ ଉପରେ ରହିଥାଉ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ପିଭି ନରସିଂହ ରାଓଙ୍କୁ ତାଙ୍କ ଜନ୍ମ ବାର୍ଷିକୀରେ ସ୍ମରଣ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ନରସିଂହ ରାଓଙ୍କୁ ତାଙ୍କ ଜନ୍ମ ବାର୍ଷିକୀ ଅବସରରେ ସ୍ମରଣ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଶ୍ରୀ ପିଭି ନରସିଂହ ରାଓ ଜୀଙ୍କ ଜନ୍ମ ବାର୍ଷିକୀ ଅବସରରେ ତାଙ୍କୁ ସ୍ମରଣ କରୁଛି । ତାଙ୍କ ଦୂରଦର୍ଶୀ ନେତୃତ୍ୱ ଓ ଭାରତର ବିକାଶ ପ୍ରତି ପ୍ରତିବଦ୍ଧତା ଉଲ୍ଲେଖନୀୟ ଥିଲା । ଆମ ଦେଶର ପ୍ରଗତିରେ ତାଙ୍କ ଅମୂଲ୍ୟ ଯୋଗଦାନକୁ ଆମେ ସମ୍ମାନ ଜଣାଉଛୁ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଯୋଶୀମଠ ସମ୍ପର୍କରେ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟର ଉଚ୍ଚସ୍ତରୀୟ ବୈଠକ
ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ଡଃ ପି କେ ମିଶ୍ର ଆଜି ଅପରାହ୍ନରେ ପିଏମଓ ଠାରେ କ୍ୟାବିନେଟ ସଚିବ, ଭାରତ ସରକାରଙ୍କ ବରିଷ୍ଠ ଅଧିକାରୀ ଓ ଜାତୀୟ ବିପର୍ଯ୍ୟୟ ପ୍ରବନ୍ଧନ କର୍ତ୍ତୃପକ୍ଷଙ୍କ ସଦସ୍ୟମାନଙ୍କ ସହ ଏକ ଉଚ୍ଚସ୍ତରୀୟ ସମୀକ୍ଷା ବୈଠକ କରିବେ ।
ଯୋଶୀମଠର ଜିଲ୍ଲାସ୍ତରୀୟ ଅଧିକାରୀମାନେ ଏହି ବୈଠକରେ ଭିଡିଓ କନଫରେନ୍ସ ମାଧ୍ୟମରେ ଉପସ୍ଥିତ ରହିବେ ।
ଉତ୍ତରାଖଣ୍ଡର ବରିଷ୍ଠ ଅଧିକାରୀମାନେ ମଧ୍ୟ ଭିଡିଓ କନଫରେନ୍ସିଂ ମାଧ୍ୟମରେ ସମୀକ୍ଷା ବୈଠକରେ ଯୋଗ ଦେବେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅପରେସନ୍ ଗଙ୍ଗା ଭାରତର ଅତୁଳନୀୟ ଉତ୍ସାହକୁ ପ୍ରତିଫଳିତ କରେ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ୟୁକ୍ରେନରୁ ଭାରତୀୟମାନଙ୍କୁ ଉଦ୍ଧାର ପାଇଁ ଅପରେସନ୍ ଗଙ୍ଗା ଉପରେ ଏକ ନୂତନ ଡକ୍ୟୁମେଣ୍ଟାରୀ ଏହି ଅପରେସନ୍ ସମ୍ବନ୍ଧୀୟ ଦିଗ ଉପରେ ଅତ୍ୟନ୍ତ ସୂଚନାଧର୍ମୀ ହେବ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
"ଯେତେ ଆହ୍ବାନ ଥାଉ ନା କାହିଁକି ଆମ ଲୋକଙ୍କ ସହ ରହିବା ଆମର ଅପରେସନ୍ ଗଙ୍ଗା ସୂଚାଇଥାଏ। ଏହା ଭାରତର ଅଦମ୍ୟ ଉତ୍ସାହକୁ ମଧ୍ୟ ପ୍ରତିଫଳିତ କରିଥାଏ। ଏହି ଅପରେସନ୍ ସମ୍ବନ୍ଧୀୟ ଦିଗ ଉପରେ ଏହି ଡକ୍ୟୁମେଣ୍ଟାରୀ ବହୁତ ସୂଚନାଧର୍ମୀ ହେବ।"
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସଂସଦରେ ଲାଲ ବାହାଦୂର ଶାସ୍ତ୍ରୀ ଜୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ସଂସଦ ଭବନରେ ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଲାଲ ବାହାଦୂର ଶାସ୍ତ୍ରୀଙ୍କୁ ତାଙ୍କ ଜନ୍ମ ବାର୍ଷିକୀ ଅବସରରେ ପୁଷ୍ପମାଲ୍ୟ ଅର୍ପଣ କରିଥିଲେ ।
ପ୍ରଧାନମନ୍ତ୍ରୀ କାର୍ଯ୍ୟାଳୟ ଟୁଇଟ୍ କରିଛି:
“ଆଜି ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଲାଲ ବାହାଦୂର ଶାସ୍ତ୍ରୀ ଜୀଙ୍କୁ ସଂସଦ ଭବନରେ ପୁଷ୍ପମାଲ୍ୟ ଅର୍ପଣ କରିଛନ୍ତି”
HS
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
କରୋନା ମହାମାରୀର ସଫଳ ମୁକାବିଲା ପାଇଁ 6 ଜଣିଆ ଆନ୍ତଃମନ୍ତ୍ରଣାଳୟ ଟିମ ଗଠନ କଲେ କେନ୍ଦ୍ର ସରକାର
ଜନସାଧାରଣଙ୍କ ହିତକୁ ଦୃଷ୍ଟିରେ ରଖି କେନ୍ଦ୍ର ସରକାର 6ଟି ଆନ୍ତମନ୍ତ୍ରଣାଳୟ କେନ୍ଦ୍ରୀୟ କମିଟି ଗଠନ କରିଛନ୍ତି । ପଶ୍ଚିମବଙ୍ଗ ଓ ମହାରାଷ୍ଟ୍ର ଲାଗି 2ଟି ଲେଖାଏଁ କମିଟି ଥିବାବେଳେ ମଧ୍ୟପ୍ରଦେଶ ଓ ରାଜସ୍ଥାନ ଲାଗି ଗୋଟିଏ ଲେଖାଏଁ ରହିଛି । ସେମାନେ ଘଟଣାସ୍ଥଳକୁ ଯାଇ ରାଜ୍ୟ ସରକାରଙ୍କ କର୍ତ୍ତୃପକ୍ଷଙ୍କ ସହିତ ଏହି ବିଷୟରେ ଆଲୋଚନା କରି ସମସ୍ୟାର ସମାଧାନ ଲାଗି ରାଜ୍ୟ ସରକାରଗୁଡିକୁ ପରାମର୍ଶ ଦେବେ । ବିଶେଷ କରି ମଧ୍ୟପ୍ରଦେଶର ଇନ୍ଦୋର, ମହାରାଷ୍ଟ୍ରର ମୁମ୍ବାଇ ଓ ପୁନେ, ରାଜସ୍ଥାନର ଜୟପୁର ଏବଂ ପଶ୍ଚିମବଙ୍ଗର କୋଲକାତା, ହାୱାଡା, ପୂର୍ବମେଦିନାପୁର, ଉତ୍ତରଚବିଶ ପ୍ରଙ୍ଗଣା, ଦାର୍ଜିଲିଂ, କାଲିନପଙ୍ଗ ଓ ଜଳପାଇଗୁଡିରେ ପରିସ୍ଥିତି ଗମ୍ଭୀର ରହିଛି । ଆନ୍ତମନ୍ତ୍ରଣାଳୟ କେନ୍ଦ୍ରୀୟ ଦଳ ପ୍ରଣୀତ ନିୟମାବଳୀ ଅନୁସାରେ ଲକଡାଉନର କଟକଣା, କାର୍ଯ୍ୟକାରିତା, ଅତ୍ୟାବଶ୍ୟକ ସାମଗ୍ରୀର ଯୋଗାଣ, ସାମାଜିକ ଦୂରତା ରକ୍ଷା, ସ୍ୱାସ୍ଥ୍ୟ ଭିତ୍ତିଭୂମିର ସ୍ଥିତି, ବିଭିନ୍ନ ରିଲିଫ ଶିବିରରେ ରହୁଥିବା ଶ୍ରମିକ ଓ ଗରିବ ଲୋକଙ୍କ ଅବସ୍ଥା ଓ ସ୍ୱାସ୍ଥ୍ୟକର୍ମୀମାନଙ୍କ ସୁରକ୍ଷା ଉପରେ ଅନୁଧ୍ୟାନ କରିବ ।
ଏଠାରେ ସୂଚନା ଦିଆଯାଇପାରେ ଯେ, ହଟସ୍ପଟ ଜିଲ୍ଲା ବା ହଟସ୍ପଟ ହେବାକୁ ଯାଉଥିବା ଜିଲ୍ଲା ବା କୌଣସି ଜିଲ୍ଲାରେ ସ୍ୱାସ୍ଥ୍ୟ ପ୍ରତି ବିପଦ ସୃଷ୍ଟି କରୁଥିବା ଏପରି କିଛି ଗାଇଡଲାଇନର ଖିଲାପ ହେଉଛି ନା ନାହିଁ ତାହା ମଧ୍ୟ ଦେଖାଯିବ । ସେମାନଙ୍କର ରିପୋର୍ଟକୁ ବିଶ୍ଳେଷଣ କରି କେନ୍ଦ୍ର ସରକାର ଅନ୍ୟାନ୍ୟ ପଦକ୍ଷେପ ନେବେ । କେନ୍ଦ୍ର ସରକାର ଆପତ୍ତକାଳୀନ ପରିଚାଳନା ଆଇନ 2005ର ଧାରା- 35, 35, 35 and 35 ବଳରେ ଏହି କମିଟି ଗଠନ କରିଛନ୍ତି ।
ଲକଡାଉନ କାଳରେ କଟକଣା ନିୟମାବଳୀ, ସଂଶୋଧିତ ନିୟମାବଳୀ ଓ ସେଗୁଡିକର କଡାକଡି ପାଳନ ଉପରେ ଗୁରୁତ୍ୱ ମଧ୍ୟ ଦିଆଯାଇଛି । ଆପଦକାଳୀନ ପରିଚାଳନା ଆଇନ 2005 ଅଧୀନରେ ପ୍ରଣିତ ନିୟମାବଳୀଗୁଡିକର ଯେପରି କୌଣସି ମତେ ଅଣଦେଖା କରାନଯାଏ ସେଥିପ୍ରତି ଧ୍ୟାନ ଦେବାକୁ କେନ୍ଦ୍ର ଓ କେନ୍ଦ୍ରଶାସିତ ଅଞ୍ଚଳ ସରକାରଗୁଡିକୁ ନିର୍ଦ୍ଦେଶ ଦିଆଯାଇଛି ।
ଏଠାରେ ସୂଚନାଯୋଗ୍ୟ ଯେ, ମାନ୍ୟବର ସୁପ୍ରିମକୋର୍ଟ ଗତ 31 ମାର୍ଚ୍ଚରେ ଦାୟର କରାଯାଇଥିବା ଏକ ରିଟ ଆବେଦନ ବଳରେ ରାଜ୍ୟ ସରକାର, ପ୍ରତ୍ୟେକ ନାଗରିକ ଓ ସମସ୍ତେ କେନ୍ଦ୍ର ସରକାର ଜାରି କରିଥିବା ସମସ୍ତ ନିୟମାବଳୀକୁ ଜନସାଧାରଣଙ୍କ ସୁରକ୍ଷା ଲାଗି ଅକ୍ଷରେ ଅକ୍ଷରେ ପାଳନ କରିବାକୁ ନିର୍ଦ୍ଦେଶ ଦେଇଛନ୍ତି । ଏ ସଂକ୍ରାନ୍ତରେ ରାଜ୍ୟ ଓ କେନ୍ଦ୍ର ଶାସିତ ଅଞ୍ଚଳଗୁଡିକୁ ମଧ୍ୟ ଅବଗତ କରାଯାଇଛି ।
ଆନ୍ତଃମନ୍ତ୍ରଣାଳୟ କମିଟି ଆପଦକାଳୀନ ପରିଚାଳନା ଆଇନ 2005 ଦ୍ୱାରା ପ୍ରଣିତ ଲକଡାଉନ କାଳରେ ଲାଗୁ କଟକଣାଗୁଡିକର ସମୀକ୍ଷା କରିବେ । ଏହାଛଡା ସେମାନେ ଅତ୍ୟାବଶ୍ୟକ ସାମଗ୍ରୀର ଯୋଗାଣ, ସାମାଜିକ ଦୂରତ୍ୱ ରକ୍ଷା, ହସ୍ପିଟାଲ ସୁବିଧା ଏବଂ ଜିଲ୍ଲାରେ ନମୁନାଗୁଡିକର ପରିସଂଖ୍ୟାନ, ସ୍ୱାସ୍ଥ୍ୟକର୍ମୀମାନଙ୍କର ସୁରକ୍ଷା, ବ୍ୟକ୍ତିଗତ ସୁରକ୍ଷା ଉପକରଣ ଉପଲବ୍ଧତା, ମାସ୍କ ଓ ଅନ୍ୟାନ୍ୟ ନିରାପତ୍ତା ଉପକରଣ, ବିଭିନ୍ନ ରିଲିଫ ଶିବିରରେ ରହୁଥିବା ଲୋକମାନଙ୍କ ସମ୍ପର୍କରେ ମଧ୍ୟ ତର୍ଜମା କରିବେ । ଖୁବ ଶୀଘ୍ର କମିଟି ଅଞ୍ଚଳଗୁଡିକ ଗସ୍ତ କରିବାକୁ ନିର୍ଦ୍ଦେଶ ଦିଆଯାଇଛି ।
ରସାୟନ ଓ ସାର ମନ୍ତ୍ରଣାଳୟ
ଭାରତ ୪ଲକ୍ଷ ୫୦,୦୦୦ ଭାଏଲ ରେମଡିସିଭିର ଆମଦାନୀ କରିବ
ଆଜି ପ୍ରଥମ ଦଫାରେ ପହଞ୍ଚିବ ୭୫, ୦୦୦ ଭାଏଲ
ଦେଶରେ ରେମଡିସିଭିର ଅଭାବ ଦୂର କରିବା ପାଇଁ ଭାରତ ସରକାର ଅନ୍ୟଦେଶରୁ ଏହାର ଆମଦାନୀ କରିବା ଆରମ୍ଭ କରିଛନ୍ତି । ଏହାର ପ୍ରଥମ ପର୍ଯ୍ୟାୟ ସାମଗ୍ରୀ ଆଜି ଭାରତରେ ପହଞ୍ଚିବ ।
ଭାରତ ସରକାରଙ୍କ HLL ଲାଇଫ କେୟାର ଲିମିଟେଡ ଯୁକ୍ତରାଷ୍ଟ୍ର ଆମେରିକାର ଜିଲେଡ ସାଇନ୍ସ ଓ ଇଜିପ୍ଟ ଫାର୍ମା କମ୍ପାନୀ ଇଭା ଫାର୍ମାକୁ ୪,୫୦,୦୦୦ ଭାଏଲ ରେମଡିସିଭିର ଯୋଗାଇବା ପାଇଁ ଅର୍ଡର କରିଛି । ଯୁକ୍ତରାଷ୍ଟ୍ର ଆମେରିକାର କମ୍ପାନୀ ଜିଲେଡ ଆଗାମୀ ଦିନେ ଦୁଇଦିନ ମଧ୍ୟରେ ୭୫ହଜାରରୁ ଏକଲକ୍ଷ ପର୍ଯ୍ୟନ୍ତ ଭାଏଲ ପଠାଇବା ଆଶା କରାଯାଉଛି । ଆଉ ଅଧିକ ଏକ ଲକ୍ଷ ଭାଏଲ ମେ୧୫ତାରିଖ ସୁଦ୍ଧା ଯୋଗାଇ ଦିଆଯିବ । ଇଭା ଫାର୍ମା ପ୍ରଥମେ ପାଖାପାଖି ଦଶ ହଜାର ଓ ପ୍ରତି ପନ୍ଦର ଦିନରେ ଜୁଲାଇ ମାସ ମଧ୍ୟରେ ଆଉ ୫୦ ହଜାର ଲେଖାଏଁ ଭାଏଲ ପଠାଇବ ।
ଦେଶ ମଧ୍ୟରେ ମଧ୍ୟ ସରକାର ରେମଡିସିଭିରର ଉତ୍ପାଦନ ସାମର୍ଥ୍ୟ ବୃଦ୍ଧି କରିଛନ୍ତି । ଦେଶର ଲାଇସେନ୍ସପ୍ରାପ୍ତ ସାତଟି ପ୍ରସ୍ତୁତକର୍ତ୍ତା ୨୭,୪,୨୦୨୧ ସୁଦ୍ଧା ମାସିକ ୩୮ଲକ୍ଷ ଭାଏଲ ଉତ୍ପାଦନ କରୁଥିବାବେଳେ ଏହାକୁ ୧.୦୩କୋଟିକୁ ବୃଦ୍ଧି କରିଛନ୍ତି ।  ଗତଦିନ ସାତଦିନ ମଧ୍ୟରେ ଔଷଧ କମ୍ପାନୀଗୁଡିକ ଦେଶକୁ ୧୩.୭୩ ଲକ୍ଷ ଭାଏଲ ଯୋଗାଇ ଦେଇଛନ୍ତି । ଏପ୍ରିଲ ୧୧ ତାରିଖ ଦିନ ଏହାର ଦୈନିକ ଯୋଗାଣ ୬୭, ୯୦୦ ଭାଏଲ ଥିବାବେଳେ ଏପ୍ରିଲ ୨୮ ବେଳକୁ ଏହା ୨.୦୯ଲକ୍ଷକୁ ବୃଦ୍ଧି ପାଇଛି । ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳକୁ ରେମଡିସିଭିର ଯୋଗାଣ ସୁବ୍ୟବସ୍ଥିତ କରିବା ନିମନ୍ତେ ଗୃହ ମନ୍ତ୍ରଣାଳୟ ପକ୍ଷରୁ ମାର୍ଗଦର୍ଶିକା ଜାରି କରାଯାଇଛି ।
ଦେଶରେ ରେମଡିସିଭିର ଉପଲବ୍ଧତାକୁ ଦୃଷ୍ଟିରେ ରଖି ସରକାର ଏହାର ରପ୍ତାନୀ ମଧ୍ୟ ନିଷିଦ୍ଧ କରିଛନ୍ତି । ଏହି ଇଞ୍ଜେକସନ ଯେପରି ଜନସାଧାରଣ ସୁବିଧାରେ ପାଇପାରିବେ ସେଥିପାଇଁ ଏନପିପିଏ ଏପ୍ରିଲ ୧୭, ୨୦୨୧ ଦିନ ଏହାର ସର୍ବାଧିକ ଖୁଚୁରା ମୂଲ୍ୟ ମଧ୍ୟ ଧାର୍ଯ୍ୟ କରିଛନ୍ତି । ଏହାର ସର୍ବାଧିକ ମୂଲ୍ୟ ଭାଏଲ ପିଛା ୩୫୦୦ ଟଙ୍କାରୁ କମ୍ ରଖାଯାଇଛି ।
ଦେଶରେ ରେମଡିସିଭିର ଉପଲବ୍ଧତା ଓ ଉତ୍ପାଦନ ବୃଦ୍ଧିକୁ ଆଖିଆଗରେ ରଖି ରାଜସ୍ୱ ବିଭାଗ ଏହାର ବିଜ୍ଞପ୍ତି ୨୭/୨୦୨୧ ଶୁଳ୍କ ତା ୨୦.୦୪,୨୦୨୧ ବଳରେ ରେମସିଡିଭୀର ଇଞ୍ଜେକସନ ଉପରୁ ସମସ୍ତ ଶୁଳ୍କ ଛାଡ କରିଛନ୍ତି । ଏହାର ଏପିଆଇ ଓ ବେଟା ସାଇକ୍ଲୋଡେସ୍କଟିନ  ଉପରୁ ଶୁଳ୍କ ୩୧ ଅକ୍ଟୋବର ୨୦୨୧ ପର୍ଯ୍ୟନ୍ତ ଛାଡ କରିଛନ୍ତି ।
ବୟସ୍କ କୋଭିଡ-୧୯ରୋଗୀଙ୍କ ଉପଚାର ନିମନ୍ତେ ଜାତୀୟ ଉପଚାର ପ୍ରୋଟୋକଲ AIIMS/ ICMR- COVID-19 ଜାତୀୟ ଟାସ୍କାଫୋର୍ସ ଓ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ସଂଯୁକ୍ତ ନିରୀକ୍ଷଣ ଗ୍ରୁପ ଦ୍ୱାରା ଅଧୁନାତନ କରାଯାଇଛି । ଏହି ଅଧୁନାତନ ପ୍ରୋଟୋକଲ ଔଷଧର ସାମୁଚିତ ବ୍ୟବହାର ଓ ଚାହିଦା ପ୍ରତି ଯତ୍ନବାନ ହେବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମେରିକାର ଜାତୀୟ ସୁରକ୍ଷା ପରାମର୍ଶଦାତା ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି
ଦ୍ୱିପାକ୍ଷିକ ସହଯୋଗର ବିଭିନ୍ନ କ୍ଷେତ୍ରରେ ଅଗ୍ରଗତି ବିଷୟରେ ଏନଏସଏ ସୁଲିଭାନ୍ ପ୍ରଧାନମନ୍ତ୍ରୀଙ୍କୁ ସୂଚନା ପ୍ରଦାନ କରିଛନ୍ତି
ସେ କହିଛନ୍ତି ଯେ ରାଷ୍ଟ୍ରପତି ବାଇଡେନ ଆମେରିକା ଗସ୍ତରେ ଯିବାକୁ ଥିବା ପ୍ରଧାନମନ୍ତ୍ରୀଙ୍କୁ ସ୍ୱାଗତ କରିବାକୁ ଅପେକ୍ଷା କରିଛନ୍ତି
ଭାରତ-ଆମେରିକାର ବିସ୍ତୃତ ଆର୍ନ୍ତଜାତିକ ରଣନୀତିକ ଭାଗିଦାରୀ ବୃଦ୍ଧି ତଥା ମଜବୁତ ହେବାନେଇ ସନ୍ତୋଷ ବ୍ୟକ୍ତ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଜଣାଇଛନ୍ତି ଯେ ସେ ରାଷ୍ଟ୍ରପତି ବାଇଡେନଙ୍କ ସହ ସୌହାର୍ଦ୍ଦପୂର୍ଣ୍ଣ ଆଲୋଚନା ପାଇଁ ଉତ୍ସୁକତାର ସହ ଅପେକ୍ଷା କରିଛନ୍ତି
ଆମେରିକାର ଜାତୀୟ ସୁରକ୍ଷା ପରାମର୍ଶଦାତା, ମାନ୍ୟବର ଶ୍ରୀ ଜାକେ ସୁଲିଭାନ୍ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି ।
ଦ୍ୱିପାକ୍ଷିକ ସହଯୋଗର ବିଭିନ୍ନ କ୍ଷେତ୍ରରେ ଅଗ୍ରଗତି ସମ୍ପର୍କରେ ଏନଏସଏ ସୁଲିଭାନ ପ୍ରଧାନମନ୍ତ୍ରୀଙ୍କୁ ସୂଚନା ଦେଇଛନ୍ତି । ସେ କହିଛନ୍ତି ଯେ ଆମେରିକାର ରାଷ୍ଟ୍ରପତି ବାଇଡେନ ଆମେରିକା ଗସ୍ତରେ ଯିବାକୁ ଥିବା ପ୍ରଧାନମନ୍ତ୍ରୀଙ୍କୁ ସ୍ୱାଗତ ପାଇଁ ଅପେକ୍ଷା କରିଛନ୍ତି ।
ଭାରତ ଏବଂ ଆମେରିକା ମଧ୍ୟରେ ବଢୁଥିବା ଏବଂ ମଜବୁତ ହେଉଥିବା ଆର୍ନ୍ତଜାତିକ ରଣନୀତିକ ଭାଗିଦାରୀରେ ପ୍ରଧାନମନ୍ତ୍ରୀ ସନ୍ତୋଷ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ ପାରସ୍ପରିକ ସ୍ୱାର୍ଥର ଦ୍ୱିପାକ୍ଷିକ, ଆଞ୍ଚଳିକ ତଥା ବିଶ୍ୱସ୍ତରୀୟ ପ୍ରସଙ୍ଗରେ ରାଷ୍ଟ୍ରପତି ବାଇଡେନଙ୍କ ସହ ଏକ ଫଳପ୍ରଦ ଗସ୍ତ ଏବଂ ଏକ ସୌହାର୍ଦ୍ଦପୂର୍ଣ୍ଣ ଆଲୋଚନା ପାଇଁ ସେ ଅପେକ୍ଷା କରିଛନ୍ତି ।
HS
(
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
କୋଭିଡ-19 ମୁକାବିଲାରେ ଏମଏସଏମଇ ବୈଷୟିକ କେନ୍ଦ୍ରର ଯୋଗଦାନ
ସମଗ୍ର ଦେଶ ବିଭିନ୍ନ ସ୍ତରରେ କରୋନା ସଂକ୍ରମଣର ମୁକାବିଲା କରୁଥିବା ବେଳେ କେନ୍ଦ୍ର ଅଣୁ, ସୁକ୍ଷ୍ମ ଓ ମଧ୍ୟମ ଉଦ୍ୟୋଗ ଅଧିନସ୍ଥ 18ଟି ବୈଷୟିକ କେନ୍ଦ୍ର ଏଥିରେ ବ୍ୟାପକ ଯୋଗଦାନ କରିଛନ୍ତି । ମେଡିକାଲ ପୋଷାକ ଓ ମାସ୍କ ସିଲେଇ ପାଇଁ ବ୍ୟବହୃତ ମେସିନ ଚେନ୍ନାଇସ୍ଥିତ କେନ୍ଦ୍ରୀୟ ଜୋତା ତାଲିମ ପ୍ରତିଷ୍ଠାନ  ଯୋଗାଇ ଦେଉଛି । ଚେନ୍ନାଇ ଶ୍ରୀ ହେଲ୍ଥ କେୟାର ସଂସ୍ଥା କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରଣାଳୟର ଅନୁମୋଦିତ ଯୋଗାଣକାରୀର ମାନ୍ୟତା ପାଇଛି । ଏପ୍ରିଲ 4 ତାରିଖଠାରୁ ଆରମ୍ଭ ହୋଇଥିବା ଏହି ଉତ୍ପାଦନ ବୃଦ୍ଧି ପାଇଁ ସିଏଫଟିଆଇ ଦୁଇଟି ଅଧିକ ମେସିନ ଆଣିବ ।
ହାଇଦ୍ରାବାଦସ୍ଥିତ ଏମଏସଏମଇ ବୈଷୟିକ କେନ୍ଦ୍ର ଭେଣ୍ଟିଲେଟରର ଆଉ ଏକ ବିକଳ୍ପ ପ୍ରସ୍ତୁତ କରିଛନ୍ତି । ସମ୍ବେଦୀ ଯନ୍ତ୍ର ଦ୍ଵାରା ପରିଚାଳିତ ଏହି ଇଲେକ୍ଟ୍ରୋ ମେକାନିକାଲ ଭେଣ୍ଟିଲେଟର ଖୁବ ଶୀଘ୍ର ତିଆରି ହେବ । ଔରଙ୍ଗାବାଦସ୍ଥିତ ଏସଏମଇ ଟିସି 3ଡି ମାସ୍କର ବିକଳ୍ପ ବିକଶିତ କରିଛି । ଏହାର ଉପଯୋଗ ପାଇଁ ସଂସ୍ଥା ପକ୍ଷରୁ ସ୍ଥାନୀୟ ହସ୍ପିଟାଲଗୁଡିକ ସହ ଯୋଗାଯୋଗ କରାଯାଇଛି ।
କୋଲକାତାର କେନ୍ଦ୍ରୀୟ ଯନ୍ତ୍ରାଂଶ କକ୍ଷ ଓ ତାଲିମ କେନ୍ଦ୍ର ସାଗରଦତ୍ତ ସୁପର ସ୍ପେଶିଆଲିଟି ହସ୍ପିଟାଲର ସହାୟତାରେ ଏକ ସ୍ୱଳ୍ପ ମୂଲ୍ୟ ଭେଣ୍ଟିଲେଟର ପ୍ରସ୍ତୁତ କରି ଏହାର ପ୍ରାୟଗାତ୍ମକ ଦିଗ ଉପରେ ପରୀକ୍ଷା ନିରୀକ୍ଷା ଚଳାଇଛି । ଏହି ବିକଳ୍ପର ଚୁଡାନ୍ତ ପ୍ରସ୍ତୁତି ପାଇଁ କେତେକ ଆବଶ୍ୟକ ଉପକରଣକୁ ଅପେକ୍ଷା କରାଯାଇଛି । ମାତ୍ର 15 ରୁ 20 ଟଙ୍କା ମୂଲ୍ୟରେ ଏହି ମୁଖା ମାସକୁ 20 ହଜାର ପର୍ଯ୍ୟନ୍ତ ପ୍ରସ୍ତୁତ ହୋଇପାରିବ । କନୌଜସ୍ଥିତ ଏମଏସଏମଇ ବୈଷୟିକ କେନ୍ଦ୍ର ଆଲକହଲଯୁକ୍ତ ସାନିଟାଇଜର ପ୍ରସ୍ତୁତ କରି ଫାରୁଖାବାଦ ଜିଲ୍ଲା ପ୍ରଶାସନିକକୁ ଯୋଗାଇଛି । ରେଳବାଇ ଓ ଅନ୍ୟାନ୍ୟ ସଙ୍ଗଠନକୁ ମଧ୍ୟ ଏହା ପର୍ଯ୍ୟାୟକ୍ରମେ ଯୋଗାଇବ । ସେହିପରି ଆଇଡିଇଏମଆଇ ମଧ୍ୟ ଆୟନଯୁକ୍ତ ସାନିଟାଇଜର ପ୍ରସ୍ତୁତି ପାଇଁ ପରୀକ୍ଷା ନିରୀକ୍ଷା ଚଳାଇଛି ।
ଭୁବନେଶ୍ଵର, ହାଇଦ୍ରାବାଦ ଓ ଜାମସେଦପୁରରେ ଥିବା ଏମଏସଏମଇ ବୈଷୟିକ କେନ୍ଦ୍ରଗୁଡ଼ିକ କରୋନା ପରୀକ୍ଷା ପାଇଁ ଆବଶ୍ୟକ ଉପକରଣ ତିଆରି କରିବେ । ଏହାର ପ୍ରଥମ ପର୍ଯ୍ୟାୟ ଖୁବ ଶୀଘ୍ର ଭୁବନେଶ୍ଵରରେ ଶେଷ ହେବ । ଏହା ସଫଳ ହେଲେ ଅନ୍ୟାନ୍ୟ କେନ୍ଦ୍ରଗୁଡିକରୁ ମଧ୍ୟ ଆରମ୍ଭ ହେବ ।
ଏଏମଟିଜେଡ ଭେଣ୍ଟିଲେଟର ପାଇଁ ପ୍ରାୟ 10 ହଜାର ଯନ୍ତ୍ରାଂଶ ଆବଶ୍ୟକ କରୁଛି । ଏହିସବୁର ଆବଶ୍ୟକତା ପୂରଣ ପାଇଁ ଭୁବନେଶ୍ଵର କେନ୍ଦ୍ର ଲୁଧିଆନା, ଔରଙ୍ଗାବାଦ, କୋଲକାତା ଓ ଜାମସେଦପୁରଠାରେ ଥିବା କେନ୍ଦ୍ରଗୁଡ଼ିକୁ କାର୍ଯ୍ୟାଦେଶ ଦେଇଛି । ଆଗ୍ରାସ୍ଥିତ ପିପିଡିସି ଓ ଇନ୍ଦୋରର ଆଇଜିଟିଆର ମିଳିତଭାବେ ହସ୍ପିଟାଲ ଉପକରଣ ତିଆରି ପାଇଁ ଯୋଜନା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
26 ଏପ୍ରିଲରେ ସୌରାଷ୍ଟ୍ର ତାମିଲ ସାଙ୍ଗମମ୍ ର ଉଦଯାପନୀ ସମାରୋହକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ଏହି କାର୍ଯ୍ୟକ୍ରମ ଏକ ଭାରତ -ଶ୍ରେଷ୍ଠ ଭାରତର ଭାବନାକୁ ପ୍ରୋତ୍ସାହିତ କରିବା ପାଇଁ ପ୍ରଧାନମନ୍ତ୍ରୀଙ୍କ ଚିନ୍ତାଧାରାକୁ ଆଗକୁ ବଢ଼ାଇଥାଏ
ଏହା ସୌରାଷ୍ଟ୍ର ର ତାମିଲମାନଙ୍କୁ ସେମାନଙ୍କର ମୂଳ ସହିତ ପୁନଃସଂଯୋଗ କରିବାକୁ ଏକ ସୁଯୋଗ ପ୍ରଦାନ କରେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 26 ଏପ୍ରିଲ ଦିନ ସକାଳ 10:30 ରେ ଭିଡିଓ କନଫରେନ୍ସିଂ ମାଧ୍ୟମରେ ସୌରାଷ୍ଟ୍ର ତାମିଲ ସଙ୍ଗମମର ଉଦଯାପନୀ ସମାରୋହକୁ ସମ୍ବୋଧିତ କରିବେ।
ଏହି କାର୍ଯ୍ୟକ୍ରମର ଶୁଭାରମ୍ଭ ଏକ ଭାରତ- ଶ୍ରେଷ୍ଠ ଭାରତ ର ଭାବନାକୁ ପ୍ରୋତ୍ସାହିତ କରିବା ପାଇଁ ପ୍ରଧାନମନ୍ତ୍ରୀଙ୍କ ଚିନ୍ତାଧାରାରେ ନିହିତ ରହିଛି, ଯାହା ଦେଶର ବିଭିନ୍ନ ଅଂଶରେ ଲୋକମାନଙ୍କ ମଧ୍ୟର ପୁରୁଣା ସମ୍ପର୍କକୁ ସମ୍ମୁଖକୁ ଆଣିବା ଓ ତାହାକୁ ପୁଣି ଥରେ ଖୋଜିବାରେ ସହାୟତା କରିଥାଏ। ଏହି ଚିନ୍ତାଧାରାକୁ ଦୃଷ୍ଟିରେ ରଖି ଏହା ପୂର୍ବରୁ କାଶୀ ତାମିଲ୍ ସଙ୍ଗମମର ଆୟୋଜନ କରାଯାଇଥିଲା। ସେହିପରି ସୌରାଷ୍ଟ୍ର ତାମିଲ୍ ସଙ୍ଗମମ୍, ଗୁଜରାଟ ଏବଂ ତାମିଲନାଡ଼ୁ ମଧ୍ୟରେ ଥିବା ମିଳିତ ସଂସ୍କୃତି ଏବଂ ଐତିହ୍ୟର ଉତ୍ସବ ପାଳନ କରି ଏହି ଚିନ୍ତାଧାରାକୁ ପ୍ରୋତ୍ସାହିତ କରିଥାଏ।
ଅନେକ ଶତାବ୍ଦୀ ପୂର୍ବରୁ, ବହୁ ଲୋକ ସୌରାଷ୍ଟ୍ରର ଅଞ୍ଚଳରୁ ତାମିଲନାଡୁକୁ ଯାଇଥିଲେ। ଏହାକୁ ଧ୍ୟାନରେ ରଖି ସୌରାଷ୍ଟ୍ର ତମିଲ ସଙ୍ଗମମ୍ ସୌରାଷ୍ଟ୍ରର ତାମିଲମାନଙ୍କୁ ଏହାର ମୂଳ ସହିତ ପୁଣି ଥରେ ସାମିଲ୍ କରିବାର ସୁଯୋଗ ପ୍ରଦାନ କରୁଛି। ଏହି 10 ଦିନିଆ ସମ୍ମିଳନୀରେ ଅଂଶଗ୍ରହଣ କରିବା ପାଇଁ 3000 ରୁ ଅଧିକ ସୌରାଷ୍ଟ୍ରର ତାମିଲ ଏକ ସ୍ୱତନ୍ତ୍ର ଟ୍ରେନରେ ସୋମନାଥକୁ ଆସିଥିଲେ। ଏହି କାର୍ଯ୍ୟକ୍ରମ 17 ଏପ୍ରିଲରେ ଆରମ୍ଭ ହୋଇଥିଲା, ଏହାର ଉଦଯାପନୀ ସମାରୋହ 26 ଏପ୍ରିଲରେ ସୋମନାଥରେ ଅନୁଷ୍ଠିତ ହେଉଛି।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ରାଷ୍ଟ୍ରପତି ସୁଖୋଇ ୩୦ ଏମକେଆଇ ଯୁଦ୍ଧ ବିମାନରେ ଏକ ଐତିହାସିକ ଉଡାଣ କରିଛନ୍ତି
ଏହା ଗର୍ବର ବିଷୟ ଯେ ଜଳ, ସ୍ଥଳ ଓ ଆକାଶରେ ସମସ୍ତ ସୀମାକୁ ସୁରକ୍ଷିତ ରଖିବା ପାଇଁ ଭାରତର ପ୍ରତିରକ୍ଷା କ୍ଷମତା ବହୁଗୁଣିତ ହୋଇଛି: ରାଷ୍ଟ୍ରପତି ମୁର୍ମୁ
ଭାରତର ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁ ଆଜି  ଆସାମର ତେଜପୁର ସ୍ଥିତ ବାୟୁସେନା ଘାଟୀରୁ ସୁଖୋଇ ୩୦ ଏମ୍କେଆଇ ଯୁଦ୍ଧ ବିମାନରେ ଏକ ଐତିହାସିକ ଉଡାଣ କରିଥିଲେ । ଭାରତୀୟ ସଶସ୍ତ୍ର ବାହିନୀର ସର୍ବୋଚ୍ଚ କମାଣ୍ଡର ଥିବା ରାଷ୍ଟ୍ରପତି ବାୟୁସେନା ଘାଟୀକୁ ଫେରିବା ପୂର୍ବରୁ ହିମାଳୟର ଦୃଶ୍ୟ ସହିତ ବ୍ରହ୍ମପୁତ୍ର ଏବଂ ତେଜପୁର ଉପତ୍ୟକା ଉପରେ ପ୍ରାୟ ୩୦ ମିନିଟ୍ ଉଡ଼ାଣ କରିଥିଲେ ।
ଏହି ଯୁଦ୍ଧ ବିମାନକୁ ୧୦୬ ସ୍କ୍ୱାଡ୍ରନର କମାଣ୍ଡିଂ ଅଫିସର ଗୃପ କ୍ୟାପଟେନ୍ ନବୀନ କୁମାରଙ୍କ ଦ୍ୱାରା ଉଡାଯାଇଥିଲା । ଏହି ବିମାନ ସମୁଦ୍ର ପତ୍ତନଠାରୁ ପ୍ରାୟ ଦୁଇ କିଲୋମିଟର ଉଚ୍ଚରେ ଏବଂ ଘଣ୍ଟା ପ୍ରତି ପ୍ରାୟ ୮୦୦ କିଲୋମିଟର ବେଗରେ ଉଡିଥିଲା । ରାଷ୍ଟ୍ରପତି ମୁର୍ମୁ ହେଉଛନ୍ତି ତୃତୀୟ ରାଷ୍ଟ୍ରପତି ଏବଂ ଦ୍ୱିତୀୟ ମହିଳା ରାଷ୍ଟ୍ରପତି ଯିଏକି ଏଭଳି ଉଡାଣ କରିଛନ୍ତି ।
ପରେ ପରିଦର୍ଶକ ପୁସ୍ତକରେ ରାଷ୍ଟ୍ରପତି ଏକ ସଂକ୍ଷିପ୍ତ ମତ ଲେଖି ନିଜର ଭାବନା ପ୍ରକାଶ କରିଥିଲେ ଯେଉଁଥିରେ ସେ କହିଥିଲେ ଯେ ଭାରତୀୟ ବାୟୁସେନାର ଶକ୍ତିଶାଳୀ ସୁଖୋଇ -୩୦ ଏମକେଆଇ ଯୁଦ୍ଧ ବିମାନରେ ଉଡ଼ିବା ମୋ ପାଇଁ ଏକ ଉତ୍ସାହଜନକ ଅନୁଭୂତି ଥିଲା । ଏହା ଏକ ଗର୍ବର ବିଷୟ ଯେ ଭାରତର ପ୍ରତିରକ୍ଷା କ୍ଷମତା ସ୍ଥଳ, ବାୟୁ ଏବଂ ସମୁଦ୍ରର ସମସ୍ତ ସୀମାକୁ ବିସ୍ତାର କରିପାରିଛି । ମୁଁ ଏହି ଉଡାଣର ଆୟୋଜନ ପାଇଁ ଭାରତୀୟ ବାୟୁସେନା ଏବଂ ବାୟୁସେନାର ତେଜପୁର ଘାଟୀର ସମସ୍ତ ଦଳକୁ ଅଭିନନ୍ଦନ ଜଣାଉଛି ।
ରାଷ୍ଟ୍ରପତିଙ୍କୁ ବିମାନର କାର୍ଯ୍ୟକ୍ଷମ କ୍ଷମତା ଏବଂ ଭାରତୀୟ ବାୟୁ ସେନା  ବିଷୟରେ ମଧ୍ୟ ସୂଚନା ଦିଆଯାଇଥିଲା । ଆଏଏଫ୍ ର କାର୍ଯ୍ୟ ପ୍ରସ୍ତୁତି ଉପରେ ସେ ସନ୍ତୋଷ ପ୍ରକଟ କରିଥିଲେ ।
ସୁଖୋଇ ୩୦ ଏମକେଆଇ ଯୁଦ୍ଧ ବିମାନରେ ରାଷ୍ଟ୍ରପତିଙ୍କ ଉଡାଣ ହେଉଛି ଭାରତୀୟ ସଶସ୍ତ୍ର ବାହିନୀର ସର୍ବୋଚ୍ଚ କମାଣ୍ଡର ଭାବରେ ସଶସ୍ତ୍ର ବାହିନୀ ସହିତ ଜଡିତ ହେବାର ପ୍ରୟାସର ଏକ ଅଂଶ । ମାର୍ଚ୍ଚ ୨୦୨୩ ରେ, ରାଷ୍ଟ୍ରପତି ଆଇଏନଏସ୍ ବିକ୍ରାନ୍ତ ପରିଦର୍ଶନ କରିଥିଲେ ଏବଂ ସ୍ୱଦେଶୀ ର୍ନିମିତ ବିମାନବାହୀ ଜାହାଜରେ ଥିବା ଅଧିକାରୀ ଏବଂ ନାବିକମାନଙ୍କ ସହ ଆଲୋଚନା କରିଥିଲେ ।
HS
(Visitor Counter : 85
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସେରମ ଓ ଭାରତ ବାୟୋଟେକ୍ ପ୍ରତିଷ୍ଠାନର କରୋନା ଟିକାକୁ ଅନୁମୋଦନ ମିଳିବା ପରେ ରାଷ୍ଟ୍ରକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
କରୋନା ଯୋଦ୍ଧାଙ୍କ ପ୍ରତି କୃତଜ୍ଞତା ଜ୍ଞାପନ କଲେ ଶ୍ରୀ ମୋଦୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଡିସିଜିଆଇ ଦ୍ୱାରା ଭାରତୀୟ ସେରମ ପ୍ରତିଷ୍ଠାନ ଏବଂ ଭାରତ ବାୟୋଟେକ୍ କଂପାନୀ ଦ୍ୱାରା ପ୍ରସ୍ତୁତ କରୋନା ଟିକାକୁ ଅନୁମୋଦନ ମିଳିବା ଏକ ନିର୍ଣ୍ଣାୟକ ଘଟଣା । ଏହା କରୋନା ବିରୋଧୀ ଉତ୍ସାହଜନକ ଲଢେଇକୁ ଅଧିକ ବଳ ଦେଇ ଏକ ନୂଆ ମୋଡରେ ପହଞ୍ଚାଇଛି ।
A decisive turning point to strengthen a spirited fight!
— Narendra Modi  January 3, 2021
DCGI granting approval to vaccines of @SerumInstIndia and @BharatBiotech accelerates the road to a healthier and COVID-free nation.
Congratulations India.
Congratulations to our hardworking scientists and innovators.
ଏ ସଂପର୍କରେ ଏକାଧିକ ଟ୍ୱିଟ ବାର୍ତ୍ତାରେ ପ୍ରଧାନମନ୍ତ୍ରୀ କହିଛନ୍ତି ‘ଉତ୍ସାହଜନକ ଲଢେଇକୁ ଆହୁରି ଦୃଢୀଭୂତ କରିବା ନିମନ୍ତେ ଏହା ଏକ ନିର୍ଣ୍ଣାୟକ ପଦକ୍ଷେପ । ସେରମ ଇନ୍ଷ୍ଟିଚ୍ୟୁଟ ଅଫ୍ ଇଣ୍ଡିଆ ଓ ଭାରତ ବାୟୋଟେକ୍ ଦ୍ୱାରା ନିର୍ମିତ ଟିକାକୁ ଡିସିଜିଆଇ ଅନୁମୋଦନ କରିବା ଫଳରେ ଅଧିକ ସୁସ୍ଥ ଏବଂ କୋଭିଡ୍ ମୁକ୍ତ ଭାରତ ଗଠନ ପ୍ରକ୍ରିୟା ତ୍ୱରାନ୍ୱିତ ହେବ । ଏଥିପାଇଁ ଭାରତକୁ ଅଭିନନ୍ଦନ, କଠିନ ପରିଶ୍ରମ କରୁଥିବା ଆମର ବୈଜ୍ଞାନିକ ଏବଂ ଉଦ୍ଭାବନକାରୀଙ୍କୁ ମଧ୍ୟ ଅଭିନନ୍ଦନ ।’
It would make every Indian proud that the two vaccines that have been given emergency use approval are made in India! This shows the eagerness of our scientific community to fulfil the dream of an Aatmanirbhar Bharat, at the root of which is care and compassion.
— Narendra Modi  January 3, 2021
ସେ ଆହୁରି କହିଛନ୍ତି ଯେ ‘ଏହି ଦୁଇଟି ଟିକାକୁ ଜରୁରୀକାଳୀନ ବ୍ୟବହାର ପାଇଁ ଅନୁମତି ମିଳିବା ଘଟଣା ପ୍ରତ୍ୟେକ ଭାରତୀୟଙ୍କୁ ଗର୍ବିତ କରିବ । ଏହି ଉଭୟ ଟିକା ଭାରତରେ ତିଆରି ହୋଇଛି । ଆତ୍ମନିର୍ଭର ଭାରତ ସ୍ୱପ୍ନକୁ ପୂରଣ କରିବା ପାଇଁ ଏହା ଆମ ବୈଜ୍ଞାନିକ ସମୁଦାୟଙ୍କ ଆଗ୍ରହକୁ ପ୍ରତିପାଦନ କରୁଛି । ଏହା ମୂଳରେ ରହିଛି ଯତ୍ନ ଓ ଅନୁକମ୍ପାର ଭାବନା ।’ ପ୍ରଧାନମନ୍ତ୍ରୀ ଆହୁରି କହିଛନ୍ତି ଯେ ‘ଚିକିତ୍ସକ, ମେଡିକାଲ କର୍ମଚାରୀ, ବୈଜ୍ଞାନିକ, ପୁଲିସ, ସଫେଇ କର୍ମଚାରୀଙ୍କ ସମେତ ସବୁ କରୋନା ଯୋଦ୍ଧାଙ୍କୁ ଆମେ ଆମର କୃତଜ୍ଞତା ପୁନର୍ବାର ଜ୍ଞାପନ କରୁଛୁ । ସେମାନେ ପ୍ରତିକୂଳ ପରିସ୍ଥିତିରେ ମଧ୍ୟ ଉଲ୍ଲେଖନୀୟ କାର୍ଯ୍ୟ କରିବାରେ ସଫଳ ହୋଇଛନ୍ତି । ଅନେକ ଜୀବନ ରକ୍ଷା କରିଥିବାରୁ ଏହି ଯୋଦ୍ଧାମାନଙ୍କ ନିକଟରେ ଆମେ ଚିରକୃତଜ୍ଞ ରହିବୁ ।’
We reiterate our gratitude to doctors, medical staff, scientists, police personnel, sanitation workers and all Corona warriors for the outstanding work done, that too in adverse circumstances. We will remain eternally grateful to them for saving many lives.
— Narendra Modi  January 3, 2021
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପଦ୍ମଶ୍ରୀ ବିଜେତା ଶ୍ରୀ ପ୍ରେମଜିତ ବାରିଆ ପ୍ରଦାନ କରିଥିବା କଳାକୃତି ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପଦ୍ମଶ୍ରୀ ବିଜେତା ଶ୍ରୀ ପ୍ରେମଜିତ ବାରିଆ ଜୀ ପ୍ରଦାନ କରିଥିବା ଦିଉର ପ୍ରସିଦ୍ଧ ସ୍ଥାନଗୁଡିକର କଳାକୃତି ଶେୟାର କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“କିଛି ଦିନ ପୂର୍ବେ ଶ୍ରୀ ପ୍ରେମଜିତ ବାରିଆ ଜୀଙ୍କର କିଛି ଅଭୂତପୂର୍ବ ଚିତ୍ରକଳା ପାଇଥିଲି, ଯାହାଙ୍କୁ ନିକଟରେ ପଦ୍ମଶ୍ରୀ ପୁରସ୍କାରରେ ସମ୍ମାନିତ କରାଯାଇଥିଲା । ଏଥିରେ ଦିଉର ଦିଉର ପ୍ରସିଦ୍ଧ ସ୍ଥାନଗୁଡିକର କଳାକୃତି ସାମିଲ ଥିଲା । ସେଗୁଡିକୁ ଦେଖନ୍ତୁ ।”
“ଏଠାରେ ଶ୍ରୀ ପ୍ରେମଜିତ ବାରିଆ ଜୀଙ୍କର ଆଉ କିଛି ଚିତ୍ରକଳା ରହିଛି । ଆଶା କରୁଛି, ଏହି କଳାକୃତି ଆଗାମୀ ଦିନରେ ଆପଣମାନଙ୍କୁ ଦିଉ ଆସିବାକୁ ପ୍ରେରିତ କରିବ ।“
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ କ୍ରୀଡ଼ା ଦିବସରେ କ୍ରୀଡ଼ାବିତମାନଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା; ମେଜର ଧ୍ୟାନଚାନ୍ଦଙ୍କୁ ଜଣାଇଲେ ଶ୍ରଦ୍ଧାଞ୍ଜଳି
ଜାତୀୟ କ୍ରୀଡ଼ା ଦିବସ ଉପଲକ୍ଷେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶନିବାର ଦେଶର ତମାମ କ୍ରୀଡ଼ାବିତମାନଙ୍କୁ ଅଭିନନ୍ଦନ ଜଣାଇଛନ୍ତି । ଏହି ଅବସରରେ ପ୍ରଧାନମନ୍ତ୍ରୀ ଭାରତର କିମ୍ବଦନ୍ତୀ ହକି ତାରକା ମେଜର ଧ୍ୟାନଚାନ୍ଦଙ୍କୁ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, ‘‘ବିଭିନ୍ନ କ୍ରୀଡ଼ାରେ ଭାରତ ପାଇଁ ପ୍ରତିନିଧିତ୍ୱ କରି ଅନେକ କ୍ରୀଡ଼ାବିତ ଦେଶକୁ ଗୌରାବାନ୍ୱିତ କରିଛନ୍ତି । ଜାତୀୟ କ୍ରୀଡ଼ା ଦିବସ ହେଉଛି ସେହି ଉଦାହରଣ ସୃଷ୍ଟିକାରୀ କ୍ରୀଡ଼ାବିତଙ୍କ ଉଲ୍ଲେଖନୀୟ ଅବଦାନକୁ ମନେପକାଇବା ପାଇଁ ଦିନଟିଏ । ସେମାନଙ୍କ ପ୍ରତିଶ୍ରୁତିବଦ୍ଧତା ଅତ୍ୟନ୍ତ ଉଲ୍ଲେଖନୀୟ ।’’
ଏହାବ୍ୟତୀତ ଆଜିର ଜାତୀୟ କ୍ରୀଡ଼ା ଦିବସରେ, ଆମେ ମେଜର ଧ୍ୟାନଚାନ୍ଦଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରୁଛୁ, ଯାହାଙ୍କର ହକି ଯାଦୁକରୀକୁ ଆଦୌ ଭୁଲିହେବ ନାହିଁ । ଦେଶର ସମସ୍ତ ପ୍ରତିଭାବାନ କ୍ରୀଡ଼ାବିତଙ୍କ ସଫଳତା ପାଇଁ ଉଲ୍ଲେଖନୀୟ ସହଯୋଗ ପ୍ରଦାନ କରିଥିବା ପରିବାର, କୋଚ ଏବଂ ଅନ୍ୟ ସହଯୋଗ ପ୍ରଦାନକାରୀ କର୍ମଚାରୀଙ୍କୁ ପ୍ରଶଂସା କରିବା ପାଇଁ ମଧ୍ୟ ଆଜିର ଦିନଟି ଯଥାର୍ଥ ବୋଲି ପ୍ରଧାନମନ୍ତ୍ରୀ କହିଛନ୍ତି ।
‘‘ଭାରତରେ କ୍ରୀଡ଼ାକୁ ଲୋକପ୍ରିୟ କରାଇବା ଏବଂ କ୍ରୀଡ଼ା କ୍ଷେତ୍ର ସହ ଜଡ଼ିତ ପ୍ରତିଭାଙ୍କୁ ସମର୍ଥନ କରିବା ପାଇଁ ଭାରତ ସରକାର ଅନେକ ଉଦ୍ୟମ କରୁଛନ୍ତି । ଦୈନନ୍ଦିନ ଜୀବନରେ କ୍ରୀଡ଼ା ଏବଂ ବ୍ୟାୟାମକୁ ଏକ ଅଂଶ ଭାବେ ଗ୍ରହଣ କରିବା ଲାଗି ମୁଁ ସମସ୍ତଙ୍କୁ ସବୁବେଳେ ପରାମର୍ଶ ଦେଇଆସୁଛି । ଏହାଦ୍ୱାରା ଅନେକ ସୁଫଳ ମିଳିଥାଏ । ସମସ୍ତେ ସୁଖି ଏବଂ ସୁସ୍ଥ ରୁହନ୍ତୁ !’’
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶପଥ ଗ୍ରହଣ କରିଥିବା ଯୋଗୀ ଆଦିତ୍ୟନାଥ ଏବଂ ତାଙ୍କ ମନ୍ତ୍ରୀ ପରିଷଦ ସଦସ୍ୟଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଯୋଗୀ ଆଦିତ୍ୟନାଥ ଏବଂ ତାଙ୍କ ମନ୍ତ୍ରୀ ପରିଷଦକୁ ଉତ୍ତରପ୍ରଦେଶର ମୁଖ୍ୟମନ୍ତ୍ରୀ ତଥା ମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ଅଭିନନ୍ଦନ ଜଣାଇଛନ୍ତି ।
ବିଗତ ପାଞ୍ଚ ବର୍ଷର ଅନେକ ସଫଳତାକୁ ମନେ ପକାଇ ପ୍ରଧାନମନ୍ତ୍ରୀ ଆଶା ପ୍ରକଟ କରିଛନ୍ତି ଯେ ମୁଖ୍ୟମନ୍ତ୍ରୀଙ୍କ ନେତୃତ୍ୱରେ ରାଜ୍ୟ ବିକାଶର ଏକ ନୂତନ ଅଧ୍ୟାୟ ଲେଖିବ ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଉତ୍ତର ପ୍ରଦେଶର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ଯୋଗୀ ଆଦିତ୍ୟନାଥ ଏବଂ ତାଙ୍କ କ୍ୟାବିନେଟକୁ ହାର୍ଦ୍ଦିକ ଅଭିନନ୍ଦନ । ଗତ ୫ବର୍ଷ ମଧ୍ୟରେ ରାଜ୍ୟର ବିକାଶ ଯାତ୍ରା ଅନେକ ମାଇଲଖୁଣ୍ଟ ସ୍ଥାପନ କରିଛି । ମୋର ବିଶ୍ୱାସ ଯେ ଆପଣଙ୍କ ନେତୃତ୍ୱରେ ରାଜ୍ୟର ଲୋକମାନଙ୍କର ଆକାଂକ୍ଷା ପୂରଣ ସହିତ ପ୍ରଗତିର ଆଉ ଏକ ନୂତନ ଅଧ୍ୟାୟ ଲେଖାହେବ ।”
HS
(